**394/2019. (IX.26.) Kgy. sz. határozat**

1. Szombathely Megyei Jogú Város Közgyűlése Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (2) bekezdés a) pont ap) alpontjában foglalt hatáskörében eljárva a VASIVÍZ ZRt. Közgyűlése számára a TOP 6.1.1-15-SH1-2016-00001 kódszámú pályázatból megvalósuló Szombathely északi iparterület víziközmű és feltáró út építése 1. rész: ivóvíz ellátás, szennyvízelvezetés tárgyában létrejött vállalkozási szerződés jóváhagyását javasolja.

2. Szombathely Megyei Jogú Város Közgyűlése Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (2) bekezdés a) pont ap) alpontjában foglalt hatáskörében eljárva a VASIVÍZ ZRt. Közgyűlése számára javasolja, hogy hatalmazza fel a vezérigazgatót Szombathely északi iparterület II. ütem tárgyában a vállalkozási szerződés aláírására.

3. Szombathely Megyei Jogú Város Közgyűlése Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (2) bekezdés a) pont ap) alpontjában foglalt hatáskörében eljárva a VASIVÍZ ZRt. Közgyűlése számára javasolja, hogy hatalmazza fel a vezérigazgatót a Víziközművek Állami Rekonstrukciós Alapjából nyújtható támogatás tárgyú pályázatokhoz kapcsolódó vállalkozási szerződések aláírására.

4. A Közgyűlés felhatalmazza Szombathely Megyei Jogú Város Polgármesterét, hogy a VASIVÍZ ZRt. Közgyűlésén a fenti döntéseknek megfelelően szavazzon.

**Felelős:** Dr. Puskás Tivadar polgármester

Illés Károly alpolgármester

Dr. Károlyi Ákos jegyző

(A végrehajtásért felelős:

Dr. Kohuth Viktor, a VASIVÍZ ZRt. vezérigazgatója

Lakézi Gábor, a Városüzemeltetési Osztály vezetője)

**Határidő:** a társaság 2019. szeptember 27-i közgyűlése